Xiyenga-ntsongo xi siviwile hi x. 6 xa Nawu 5 wa 1980 wu tlhela wu ncinciwa hi x. 6 (a) wa Nawu 15 wa 1996. Mashimbye a hlomula mukwana kun'wana laha Misaveni a xi nga langutelanga ku ku nga huma nchumu. A teka na papawu leri a ri vekiwile exitofini xa mugayo lexi se a xi hundzukile na muhlovo. "Dyana papawu u tatisa geji!" "Hala ka hina hi ri vula popo," ku vula Misaveni hi ku ri amukela. Xi twisisa leswaku a swi fanela leswaku xi tikhoma xinuna loko xi lava ku hanya. Leswi swo hanya wonge i tandza a swi nga ta tirha. "Vito a hi nchumu Misaveni. Ntsena loko hinkwerhu hi twisisa nchumu lowu hi vulaka wona. Hambiloko mina na wena ho twanana hi ri vitana mfenhe ri nga ka ri nga hundzuki xiharhi." Mashimbye a vula. A tshama ehenhla ka mubedwa. Misaveni xi lava-lava xitulu xi nga xi voni. "Tshama laha mubedweni. Mubedo lowu i xitulu hi tlhelo," ku vula Mashimbye, a va a hleka. "Ndlala a yi ndzi khomile wonge ndzi lo hetelela ku dya lembe leri ri nga hundza." Ku vula Misaveni. Xi titwa xi ri kaya eka nkulukumba loyi. Xi vula hi ku vandla papawu.